****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 55**

**На 11 юли 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Проект на решение относно: определяне на членове на Общинска избирателна комисия в община Ямбол за присъствие при отваряне на запечатано помещение.

*докладчик: Димитър Събев*

3. Разни

**ПРИСЪСТВАХА**: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева и Младенка Делибалтова.

**ОТСЪСТВАХА**: Недялко Савов, Весела Караманова и Мехмед Мехмедов

Заседанието бе открито в 12.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 8 членове на комисията, имаме кворум за провеждане на днешното заседание.

Предлагам колегата Мл. Делибалтова за преброител при поименното отчитане на гласуването, а за изготвяне на протокола- колегата Събев. Който е съгласен с така направеното предложение, моля да гласува.

Гласували **За** – 8 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на заседанието е искане от заместник директора на ОДМВР-Ямбол с наш вх.№ 277/01.07.2016г. за информация за конкретно лице, дали е било заличено от избирателния списък на СИК, в която последното е трябвало да гласува и в случай, че е било заличено лицето да предоставим заверено копие на списъка на заличените лица. Колегата Събев направи справка в Общинска администрация в Дирекция регистрация и гражданско състояние и се установи, че според адресната регистрация на лицето, последното би трябвало да е в списъка на СИК № 282600023. За да отговорим на искането и съответно да представим исканият документ, трябва да отворим запечатаното помещение в сградата на общината, където се съхраняват документите от проведените избори на 25 октомври 2015г. Запознати сте също така, че тези случаи са предвидени в т.30 и 31 от Решение №2662-МИ/НР от 18.10.2015г. на ЦИК и не е необходимо изрично разрешение от ЦИК за достъп до помещението, съответно до документите, като разбира се при отварянето на помещението следва да бъде спазван стриктно реда по т.31 от Решение №2662-МИ/НР от 18.10.2015г. В предвид това, следва със свое решение да определим, съответно упълномощим трима членове от комисията, които заедно с определените със Заповед № Рд/02-00359/30.03.2016г. на Кмета на общината длъжностни лица от общинската администрация да присъстват при отварянето на помещението. Съответно да определим ден и час за отварянето му. В искането са посочени въпроси, на които можем да вземем становище едва след отваряне на помещението, съответно проверка на документите, които да установят свързаните с въпросите обстоятелства. Преминаваме към предложения за състава от членовете от ОИК, които да присъстват при отваряне на помещението, съответно извършат всички задължения по съставяне на документите, окомплектоването им и изпращането им до ОДМВР-Ямбол.

Колеги при нас е депозирано Заявление-искане от Иван Тодоров- Областен председател на ПП ДПС за област Ямбол, с конкретно посочени въпроси. Визираното заявление е входирано с № 278/07.07.2016г. Същото с адресат до Председателя на Общински съвет Ямбол, с копие до нас. Всъщност зададените в заявлението въпроси са само и единствено в компетентността на председателя на ОбСЯмбол. Така адресирано писмото е по скоро е информативно за нас.

Продължаваме по т.2 от дневния ред.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, вече Ви докладвах писмото от ОДМВР-Ямбол. Сега да продължим с излъчването на членовете на комисията, които ще участват при отварянето на помещението.

Предложения има ли?

**МЛАДЕНКА ДЕЛИБАЛТОВА:** Аз мога да присъствам на отварянето.

**СТАНКА РАДАНОВА**: Аз също мога да присъствам.

**ЗАМЕСТНИК ПРЕДСЕДАТЕЛЯ МАРИАНА ГЪРДЕВА**: Предвид направените изявления от колегите, моето предложение за състава на членовете, които да присъстват при отварянето е Екатерина Янева, Младенка Делибалтова и Станка Раданова.

Други предложения има ли? Щом няма такива моля да гласуваме.

**МЛАДЕНКА ДЕЛИБАЛТОВА:** Гласували **За** – 8 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: След като имаме вече конкретни членове трябва да се обединим и около датата и часа за отваряне. Предвид факта, че все пак трябва своевременно да се представи информацията и документите ви предлагам това да стане на 14 юли 2016г. /четвъртък/от 14.30 часа. Други предложения? След като няма който е съгласен с направеното предложение моля да гласува.

**МЛАДЕНКА ДЕЛИБАЛТОВА:** Гласували **За** – 8 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева и Младенка Делибалтова.

Против – няма.

След като вече имаме гласувани членове за участие в отварянето, както и датата и часа за това давам думата на колегата Димитър Събев да докладва подготвения от него проект за решение.

**ДИМИТЪР СЪБЕВ**: Колеги, предлагам Ви следния проект за решение на ОИК-Ямбол:

Във връзка с постъпило искане с вх.№ 277 от 01.07.2016 г. от ОДМВР-Ямбол на основание чл.87, ал.1, т.1 от ИК, във връзка с т.30 и т.31 от Решение №2662-МИ/НР от 18.10.2015г. на ЦИК, Общинска  избирателна комисия в община Ямбол

**РЕШИ:**

**1 . ОПРЕДЕЛЯ**

 Екатерина Янева – председател на ОИК Ямбол

 Младенка Делибалтова – член на ОИК Ямбол

 Станка Раданова – член на ОИК Ямбол

излъчени от различни партии, които в присъствието на определените със заповед № РД/02-00359/30.03.2016г. на Кмета на общината длъжностни лица от общинската администрация да присъстват при отварянето на 14 юли 2016г. от 14.30 часа на запечатаното помещение, в което се съхраняват изборни книжа и материали от изборите за президент и вицепрезидент на републиката на 23 и 30 октомври 2011 г., от националния референдум на 27 януари 2013 г., от изборите за народни представители на 12 май 2013г., от изборите за членове на Европейския парламент от Република България на 25 май 2014 г., от изборите за народни представители на 5 октомври 2014 г. и от изборите за общински съветници и кметове на 25 октомври 2015г. и НР

**2. УПЪЛНОМОЩАВА** посочените по-горе членове на ОИК Ямбол да подпишат съставените документи, съгласно т.30 и 31 от Решение №2662-МИ/НР от 18.10.2015г. на Централна избирателна комисия.

Решението да се изпрати за сведение в Общинска администрация гр.Ямбол.

Решението подлежи на обжалване  в тридневен срок от обявяването му пред ЦИК, чрез Общинска избирателна комисия в община Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги чухте проекта за решение, който е съгласен с него моля да гласува.

**МЛАДЕНКА ДЕЛИБАЛТОВА**: **:** Гласували **За** – 8 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева и Младенка Делибалтова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №220-МИ/НР от 11.07.2016г.

 Някой нещо има ли да добави по т.3 от дневния ред: Разни? Няма. Благодаря Ви колеги, че се отзовахте и присъствахте на днешното заседание.

Закривам днешното заседание.

ПРЕДСЕДАТЕЛ: Екатерина Янева

ЗАМ. ПРЕДСЕДАТЕЛ: Мариана Гърдева